b'\n_START_ARTICLE_\nTam, kjer murke cveto (album)\n_START_SECTION_\nOzadje\n_START_PARAGRAPH_\nPrav naslovna melodija je Slavku povzro\xc4\x8dala veliko preglavic. Tisti \xc4\x8das sta z \xc5\xbeeno Brigito \xc5\xbeivela na Je\xc5\xbeici, kjer je v sosednji sobi spal brat Vilko. Prvi del \xc5\xbee omenjene skladbe je Slavku na harmoniki lepo stekel, pri drugem delu pa se mu je zataknilo. Sredi no\xc4\x8di pa se je v kuhinji, kjer je Slavko vadil, kot nala\xc5\xa1\xc4\x8d prikazal brat Vilko in mu sugeriral kako naj dokon\xc4\x8da to melodijo. In tako je nastal val\xc4\x8dek, ki je bil obema bratoma takoj v\xc5\xa1e\xc4\x8d. Takoj naslednji dan sta se s to melodijo odpravila do Ferrya Souvana, pisca besedil, mu predlagala tematiko, ta pa je tekst napisal v enem dnevu._NEWLINE_Skladba, ki je tako te\xc5\xbeko pri\xc5\xa1la na dan je pozneje po\xc5\xa1teno burila duhove po vsem svetu, saj so brata Avsenik po krivem obsodili plagiatorstva. Ameri\xc4\x8dan Johhny Peacon je dal melodiji naslov "Uspavanka", ki jo je izdal na plo\xc5\xa1\xc4\x8di v Ameriki in se podpisal kot avtor, misle\xc4\x8d da gre za narodno pesem, a se je kasneje opravi\xc4\x8dil. Pesem je pa je \xc4\x8dez lu\xc5\xbeo postala pravi hit polke v clevelandskem stilu._NEWLINE_Ta pesem je pri njiju pustila veliko grenkobe, saj govori o krvavih dogodkih iz druge svetovne vojne (\xc2\xbb\xe2\x80\xa6ti dolina zelena, s krvjo prepojena, oj, Draga, te vedno bom ljubil, nikoli pozabil ne bom\xe2\x80\xa6\xc2\xab\xc2\xa0), zato je to edina njuna pesem, ki je nista pustila prevesti in izvajati v nem\xc5\xa1kem jeziku, ampak so to skladbo na germanskem podro\xc4\x8dju zmeraj izvajali samo kot instrumental.'